Klegereg

Klegereg a zo ur gumun e Breizh e departamant ar Mor-Bihan. Pennlec'h kanton Klegereg e oa betek 2015.
 Douaroniezh 

 War lez ar Blavezh emañ Klegereg.
 Dezougen 

 An ti-gar, serret, war al linenn hent-houarn Pondi Mêlann.
 Anv 
 Erwan Vallerie ː Clegeruc, 871; Cleguerec, 1280; Cleguereuc, 1314; Cleguerec, 1373, 1387; Cleguerac, 1516; Cleguerec, 1709.
 Ardamezioù 
En glazur e gebrenn en aour karget gant teir brizhenn erminig en sabel, eilet ouzh kab a-zehou gant un arbenn karv, a-gleiz gant ur berwezenn, hag ouzh beg gant peder mailhenn lamellet, an holl en aour.Aozet gant Pierre Le Denmat e 1983 ; Kuzul ar Gumun : 1987.
 Istor 
Dispac'h Gall
 Melestradurezh: krouet e voe kumun Klegereg e 1790 diwar parrez Klegereg, krouet e voe kumunioù diwar he zrevioù Berc'hed ha Sant-Inan ivez. Gant al lezenn eus an 23 a viz Eost 1790 e voe lakaet Klegereg da bennlec'h kanton Klegereg gant seizh kumun ennañ: Berc'hed, Klegereg, Malgeneg, Sant-Inan, Seglian, Silieg ha Stival; e distrig Pondi e oa; gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix, e voe miret ha brasaet kanton Klegereg gant ar memes anv; lakaet e voe Klegereg en arondisamant Pondi bet krouet e 1800Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajennoù 72, 338 ha 368Cassini - EHESS - Klegereg - Fichenn ar gumun.

 Brezel-bed kentañ  
 Mervel a reas 177 gwaz eus ar gumun abalamour d'ar brezel, eleze 4,82 % eus he foblañs e 1911Memorialgenweb - Monumant ar re varv.
 Eil brezel-bed  

 D'an 23 a viz Mae 1945 e voe kavet korfoù marv pemp den eus ar gumun e-tal gwikadell Porzh-Loeiz. Er Rezistañs e oant; fuzuilhet e oant bet gant al lu alamanRené Le Guénic, Morbihan - Mémorial de la Résistance, 1998, pajennoù  315-316 .
 1944: harzet e voe ur Yuzev er gumun, drouklazhet e voe e gamp-diouennañ Auschwitz (Polonia)Memorial Genweb.
 Brezel Aljeria 
 Mervel a reas 31 den ag ar gumun abalamour d'ar brezelMemorialgenweb - Monumant ar re varv.
 Brezelioù didrevadenniñ 
 Brezel Indez-Sina 
 Mervel a reas ur penngorporal eus ar gumun  d'an 3 a viz  Gouhere 1947en ospital en Huế en Annam er ViêtnamFichenn hiniennel - Memorial Genweb.
 Brezel Aljeria 
 Mervel a reas daou vilourmemorialgenweb - Monumant ar re varv.
 Monumantoù ha traoù heverk 

 Alez toet Bod-er-Mohed.

 Iliz katolik Sant Gereg.

 Chapel an Drinded hag he feunteun.

 Kastell "Beauregard".

 War al leurgêr e vez kavet Delwenn ar Frankiz eilskeudennet, bet teuzet e 1875.
 Monumant ar re varv e-tal an iliz katolik, luc'hskeudenn ha kartenn-bostMemorial Genweb.
 Plakenn ar re varv (1914-1918) en iliz katolikMemorial Genweb.
 Emdroadur ar boblañs abaoe 1962 

 Melestradurezh 
 Brezhoneg 
 Ya d'ar brezhoneg 
 D'an 8 a viz Here 2009 e oa bet votet live 2 ar garta Ya d'ar brezhoneg gant Kuzul-kêr ar gumun. 
 Deskadurezh 
 Klasoù divyezhek a zo eno abaoe 2004. 
 E distro-skol 2024 e oa 39 skoliad er c'hlasoù divyezhek (19,1 % eus skolidi ar gumun evit a sell ouzh ar c'hentañ derez)Distro-skol ar c’helenn divyezhek.
 Tud 
 Louis Joachim Le Maguet (1833-1894), mezeg, politikour ganet e Klegereg, kannad Morbihan.
 Joseph Pobéguin, marichal a lojeiz e  Rejimant ar Spahied aljerian, ezel eus ar c'hefrifi treuzsahariat Flatters, marvet e 1881.
 Aotrou Jean-Marie Jan (1875-1972), eskob misioner en Haiti e Cap-Haïtien, etre 1929 ha 1953. Skrivet en deus ivez kalz levrioùÉglise catholique d'Haïti : Évêques défunts.
 Aotrou Joseph Madec (1923-2013), anvet eskob e Fréjus-Toulon gant ar pab Yann-Baol II d'an 8 a viz C'hwevrer 1983. War e leve edo e 2000, o chom e Klegereg.
 Jean Dacquay (1927-2014), marc'hhouarner.
 Jacques Bigot (1953-), melldroader.
 Ardamezeg ar familhoù 
80pxde Coêtlogon
Aotrounez BotblévenEn gul e dri skoedig en erminoù

 Gevelliñ 
 Levrlennadur 
 Michel Froger & Michel Pressensé : Armorial des communes du Morbihan. 1999
 Erwan Vallerie : Diazezoù studi istorel an anvioù-parrez. Corpus. An Here. 1995
 Liammoù diavaez 
Klegereg war lec'hienn Geobreizh
 Daveoù ha notennoù 

Rummad:Kumunioù ar Mor-Bihan
Rummad:Kumunioù bet krouet er Mor-Bihan e 1790
Rummad:Yuzevien eus ar Mor-Bihan bet drouklazhet e-doug an Eil-brezel-bed
Rummad:Tud lakaet d'ar marv gant al lu alaman e Porzh-Loeiz e 1944